Diari Oficial de la Generalitat Valenciana


Sumari del DOGV 4602, del 06-10-2003 (2003/10595)

Informació pública de l'aprovació del projecte d'ampliació del carrer de Mèxic.
-------------------------------------------------------------------------------

### Dades del document

Número de DOGV
:   4602

Data del DOGV
:   06-10-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/10833


Organisme emissor
:   Ajuntament d'Alacant

Tipus de document
:   Anunci

Informació pública de l'aprovació del projecte d'ampliació del carrer de Mèxic. [2003/M10504]
  
El Consell de Gerència, en la sessió celebrada el dia 4 de setembre de 2003, va adoptar, d'entre altres, els següents acords:
  
«4. Projecte d'ampliació del carrer de Mèxic: aprovació.
  
Es dóna compte de l'expedient tramitat en relació amb l'epígraf que precedix, els antecedents i raonaments del qual figuren, resumits, a continuació.
  
El Servici d'Obres i Projectes de la Gerència Municipal d'Urbanisme ha redactat el projecte d'ampliació del carrer de Mèxico, que té per objecte la definició dels treballs necessaris per a la realització d'obres de remodelació i reurbanització del carrer de Mèxic, en el tram comprés entre el carrer de Perú i l'avinguda d'Elx. Es pretén modificar la planta d'urbanització del dit tram, per a aconseguir millorar l'accessibilitat de la Gran Via i autovia d'accés al port fins a l'avinguda d'Elx.
  
El projecte es va exposar al públic mitjançat un Decret de la Regidoria d'Urbanisme de data 2 de juny de 2003, i es va inserir un edicte sobre això al tauler d'anuncis municipal, en el periòdic La Verdad i el Diari Oficial de la Generalitat Valenciana dels dies 12 i 19 de juny següents, respectivament.
  
El pressupost global de licitació del projecte ascendix a la quantitat de 190.382,71 euros.
  
Durant el període expositiu no s'han presentat al·legacions.
  
És procedent, per tant, l'aprovació del projecte.
  
L'òrgan competent per a resoldre és el Consell de Gerència, d'acord amb l'establit en l'article 9 B) dels Estatuts de la Gerència, aprovats definitivament pel Ple de l'Ajuntament, en sessió celebrada dia 4 de desembre de 2001, en relació amb el Decret de l'Alcaldia de 10 de gener de 2003.
  
Com a conseqüència de l'exposat, el Consell de Gerència adopta els següents acords, per unanimitat:
  
Primer
  
Aprovar el projecte d'ampliació del carrer de Mèxic.
  
Segon
  
Inserir un edicte amb el contingut de l'acord d'aprovació en el Butlletí Oficial de la Província d'Alacant i en el Diari Oficial de la Generalitat Valenciana.»
  
Es publica perquè en prengueu coneixement, segons el que disposa l'article 59.4 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i s'avisa que, contra l'esmentat acte, que posa fi a la via administrativa, i davant l'òrgan que el va dictar, es pot interposar, per escrit dirigit a l'Ajuntament, en el termini d'un mes i amb caràcter potestatiu, el recurs de reposició, previ al contenciós administratiu, o este directament, davant la sala del Tribunal Superior de Justícia de la Comunitat Valenciana, en el termini de dos mesos, comptats - ambdós terminis - a partir del dia següent al de la publicació d'este edicte en el Butlletí Oficial de la Província d'Alacant.